《刘阮洞》
宋代·王汉之

洞府门閒白日赊，碧潭清影照云霞。
弄珠人捧江皋佩，刻玉岩开阆苑花。
风月有情回俗驾，尘埃无处问仙家。
归来怅望金桥处，露滴桃源一径斜。

作者简介：（1054—1123）宋衢州常山人，居丹徒，字彦昭。王介子。神宗熙宁六年进士。知真州，时诏诸道经画财用，汉之请先置都籍，从之。入为开封府推官。历知瀛、苏、潭、洪等州，又连徙五州，入为工部侍郎。加龙图阁直学士，进延康殿学士卒。